Calixtus episcopus, servus servorum Dei, dilectis filiis Matisconensis ecclesie canonicis salutem et apostolicam benedictionem. Villa de Monte-Gudino ad vestram ecclesiam pertinere et per presentes vestri ministerium dispensari audivimus; ceterum milites quidam locum illum occasione deperdantur, quos auctoritate litterarum presentium commonemus ut a devastatione illa et inquietatione desistant. Quod si contemptores extiterint et ipsi et fautores eorum, tamdiu ab ecclesiarum liminibus sequestrentur et in terris eorum divina officia interdicantur, preter infantium baptisma et morientium penitencias, donec aut Lugdunensis archiepiscopi de cujus parrochia id est locus est, aut vestri episcopi judicio satisfaciant. Data XVIIII kalendas februarii.